Ir-Regolament tal-Kummissjoni (KE) Nru 2717/98
tas-16 ta’ Diċembru 1998
dwar applikazzjonijiet għal ħlas lura mill-Komunita ta’ spejjeż imħallsa mill-Istati Membri lil organizzazzjonijiet ta’ produzzjoni li ngħataw għarfien preliminari fis-settur tal-frott u ħxejjex
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunita Ewropea,
Wara li kkunsidrat ir-Regolament tal-Kunsill (KE) No 2200/96 tat-28 ta’ Ottubru 1996 dwar l-organizzazzjoni komuni tas-suq tal-frott u l-ħxejjex [1], kif amendat l-aħħar bir-Regolament tal-Kummissjoni (KE) Nru 2520/97 [2], u b’mod partikolari l-Artikolu 52(3) tiegħu,
Billi, skond l-Artikolu 52(2) ta’ dik ir-Regolament, għajnuna mogħtija mill-Istati Membri skond l-Artikolu 14 ta’ dak ir- Regolament tikkostitwixxi miżura komuni fit-tifsira ta’ l-Artikolu 2(1) tar-Regolament tal-Kunsill (KEE) Nru 4256/88 tad-19 ta’ Diċembru 1988 li jistabbilixxi dispożizzjonijiet għall-implimentazzjoni tar-Regolament (KEE) Nru 2052/88 dwar is-Sezzjoni(jiet) ta’ Gwida EAAGGF [3], kif emendata bir-Regolament (KEE) Nru 2085/93 [4]; billi għajnuna bħal din hija koperta mill-istimi ta’ l-ispejjeż annwali u bir-regolamenti dwar ħlasijiet imsemmijin fl-Artikoli 31(1) u 33 tar-Regolament tal-Kunsill (KE) Nru 950/97 ta’ l-20 ta’ Mejju 1997 dwar it-titjib ta’ effiċjenza tfi strutturi agrikoli [5] kif emendat bir-Regolament (KE) Nru 2331/98 [6];
Billi applikazzjonijiet għal finanzjament parzjali mis-Sezzjoni ta’ Gwida EAGGF kif previst fl-Artikolu 5 tar-Regolament tal-Kummissjoni (KE) Nru 20/98 tas-7 ta’ Jannar 1998 li jippreskrivi regoli għall-applikazzjoni tar-Regolament tal-Kunsill (KE) Nru 2200/96 rigward għajnuna għal organizzazzjonijiet ta’ produzzjoni li jingħataw għarfien preliminari [7] għandhom jinkludu ċerti dettalji u data li għandhom jiġu preżentati f’forma identika mill-Istati Membri; billi, bil-ħsieb ta’ kontroll sħiħ dwar il-konformita tagħhom mar-Regolamenti (KE) Nru 2200/96 u (KE) Nru 20/98, il-Kummissjoni trid tkun kapaċi titlob aċċess għad-dokumenti ta’ appoģģ relevanti;
Billi l-miżuri li previsti f’dan ir-Regolament jaqblu ma’ l-opinjoni tal-Kumitat ta’ Ġestjoni dwar Strutturi Agrikoli u Żvilupp Rurali,
ADOTTAT DAN IR-REGOLAMENT:
Artikolu 1
Applikazzjonijiet għal finanzjament parzjali imfassla mill-Istati Membri skond l-Artikolu 5 tar-Regolament (KE) Nru 20/98 għandhom jiġu preżentati skond l-Anness ta’ dan.
Artikolu 2
1. Flimkien ma’ l-applikazzjoni għal finanzjament parzjali, l-Istati Membri għandhom jibagħtu d-dispożizzjonijiet nazzjonnali ta’ implimentazzjoni u l-istruzzjonijiet amministrattivi tagħhom lill-Kummissjoni, flimkien ma’ formoli u dokumenti kollha oħra relatati ma’ l-implimentazzjoni amministrativa tal-miżura. Kull emenda għal din trid tintbgħat lill-Kummissjoni ma’ l-ewwel applikazzjoni għal finanzjament parzjali ta’ dik l-emenda.
2. Bil-ħsieb li jsiru kontrolli ta’ l-applikazzjonijiet għall-ħlas lura ta’ l-għajnuna prevista fl-Artikolu 14(2) ta’ (KE) Nru 2200/96, l-Istati Membri għandhom jibagħtu lill-Kummissjoni, fuq talba ta’ din ta’ l-aħħar u fil-limitu ta’ żmien stabbilit, kull dokument ta’ appoģģ jew kopji iċċertifikati tagħhom għajr dawk kif imsemmija fil-paragrafu 1 li jistgħu jkunu relevanti għall-għanijiet ta’ kalkolazzjoni ta’ dik l-għajnuna.
Artikolu 3
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-16 ta’ Diċembru 1998.